กลุ่มอีสานใหม่ เคลื่อนไหวเชิงสัญลักษณ์ ไว้อาลัยอำนาจ เผด็จการปิโตรเลียม
1 วันก่อนครบรอบ 1 ปี รัฐประหาร กลุ่มอีสานใหม่ เคลื่อนไหวเชิงสัญลักษณ์ ชี้รัฐประหารเพื่อคืนความสุขเป็นเรื่องหลอกลวง แต่รัฐประหารเพื่อผลประโยชน์ซ่อนเร้นในการสัมปทานปิโตรเลียมภาคอีสานเป็นเรื่องจริง21 พ.ค. 2558 เวลา 10.30 น. กลุ่มอีสานใหม่ ได้จัดกิจกรรมเชิงสัญลักษณ์ เผด็จการปิโตรเลียม ที่ อนุสาวรีย์จอมพลสฤษดิ์ ธนะรัชต์ ที่สวนรัชดานุสรณ์ ถนนประชาสโมสร จ.ขอนแก่น โดยการติดป้ายโลโก้ของบริษัทปิโตรเลียมต่างๆ บนอนุสาวรีย์จอมพลสฤษดิ์ พร้อมทั้งแปะป้ายข้อความ รัฐประหารปิโตรเลียม และ เผด็จการปิโตรเลียม เพื่อที่จะสื่อว่า การรัฐประหารครั้งนี้เป็นไม่ได้เป็นการคืนความสุขให้กับประชาชนอย่างแท้จริง แต่เป็นเพียงการเอื้อประโยชน์ให้กับนายทุน พร้อมชี้ว่า ตลอดช่วงเวลา 1 ปี ภายรัฐบาลที่มาจากการรัฐประหาร นอกจากประชาชนจะโดนปล้นสิทธิเสรีภาพแล้ว รัฐบาลเผด็จการยังต้องการขายทรัพยากรธรรมชาติในประเทศเพื่อความอยู่รอด และพื้นที่ภาคอีสานเป็นอีกหนึ่งพื้นที่ที่ได้รับผลกระทบ จากความสัมพันธ์อันแนบแน่นของรัฐบาลเผด็จการ กับนายทุนก่อนจะครบรอบ 1 ปี ของการรัฐประหาร ในวันพรุ่งนี้ 22 พฤษภาคม 2558หลังจากที่ทหารได้เข้ามาทำการ รัฐประหารล้มล้างระบอบประชาธิปไตย และเข้ามาบริหารประเทศภายใต้ระบอบเผด็จการ ที่อ้างว่าเข้ามาจัดการความขัดแย้งในสังคมไทย โดยเฉพาะปัญหาการคอร์รัปชั่น ที่ระบอบประชาธิปไตยไม่สามารถจัดการได้ ทหารจึงต้องเข้ามาทำรัฐประหาร เพื่อแก้ไขปัญหาสังคมไทยที่มีความซับซ้อน ภายใต้วาทกรรม คืนความสุขให้กับประชาชนคนส่วนหนึ่งหวังว่าการรัฐประหาร ครั้งนี้จะสร้างความเปลี่ยนแปลงโดยการขจัดคอร์รัปชั่น แก้ปัญหาสังคมไทยด้วยความบริสุทธิ์ยุติธรรม จึงเดินหน้าเข้าร่วมในแนวทางการปฏิรูปประเทศร่วมกับรัฐทหาร ขณะที่ส่วนหนึ่งไม่เชื่อมั่นว่าระบอบเผด็จการที่จำกัดสิทธิและเสรีภาพของ ประชาชนจะสามารถแก้ไขปัญหาสังคมไทยที่มีความซับซ้อนได้จริง จึงยืนยันไม่ร่วมปฏิรูปกับรัฐทหารในขณะที่ส่วนกลางกำลังเดินหน้า ปฏิรูปประเทศ กลับพบว่าในระดับพื้นที่ ทหารที่อ้างว่าจะเข้ามาแก้ไขปัญหาสังคมไทย ใช้อำนาจอันล้นพ้นที่ได้จากการรัฐประหารมาลุกไล่ประชาชน ทั้งการขอคืนพื้นที่ป่าให้สัมปทานเหมืองแร่ โครงการผันน้ำ โขง เลย ชี มูน และการเปิดสัมปทานปิโตรเลียมรอบที่ 21 โดยอาศัยอำนาจจากกฎอัยการศึกเป็นเครื่องมือสำคัญในการกดขี่ประชาชน ไม่ให้ลุกขึ้นมาคัดค้านโครงการพัฒนาที่แย่งชิงทรัพยากรธรรมชาติจากประชาชน เพื่อสนับสนุนการขยายตัวของอุตสาหกรรมของกลุ่มทุนขนาดใหญ่ผ่านมา 1 ปี ปรากฏแน่ชัดว่าการบริหารของรัฐทหารที่ผ่านมา นอกจากจะไม่ได้ทำให้สถานการณ์ความขัดแย้งสามารถคลี่คลายลงได้แล้ว กลับซ้ำเติมให้เลวร้ายกว่าเดิม โดยการประกาศใช้กฎอัยการศึก เพื่อปล้นสิทธิเสรีภาพของประชาชน สิ่งที่รัฐบาลทำในปัจจุบันนี้นอกจากประกาศว่าเป็นรัฐเผด็จการทหารแล้ว ยังต้องการขายทรัพยากรธรรมชาติในประเทศเพื่อความอยู่รอดภาคอีสานเป็นพื้นที่หนึ่งที่ เกิดการใช้อำนาจจากกฎอัยการศึก ในการรุกไล่แย่งชิงทรัพยากรธรรมชาติจากประชาชนอย่างกว้างขวาง ประเด็นปัญหาทรัพยากรธรรมชาติ สิ่งแวดล้อม และระบบนิเวศต้องเผชิญกับการใช้อำนาจเบ็ดเสร็จ หนึ่งในนั้น คือ ประเด็นปิโตรเลียมในอีสาน จากเหตุการณ์การสนธิกำลังของทหารตำรวจและฝ่ายปกครองคุ้มกันการขนย้ายอุปกรณ์ ขุดเจาะปิโตรเลียมของบริษัท อพิโก้ (โคราช) จำกัด ในพื้นที่บ้านนามูล ตำบลดูนสาด อำเภอกระนวน จังหวัดขอนแก่น ท่ามกลางคราบน้ำตาของประชาชนที่เคียดแค้นที่ถูกกดขี่ เมื่อเดือนกุมภาพันธ์ที่ผ่านมาการตั้งขบวนรถขนย้ายอุปกรณ์ขุด เจาะปิโตรเลียมจากหน้าค่ายเปรมตฤณสูลานนท์ ซึ่งนำทีมโดยกองอำนวยการความมั่นคงภายในจังหวัดขอนแก่น การออกหน้าอำนวยความสะดวกให้บริษัทเอกชนของทหาร และหน่วยงานที่เกี่ยวข้อง ที่กระทำโดยเพิกเฉยต่อสิทธิชุมชนของประชาชน เป็นพฤติกรรมที่สะท้อนให้เห็นความสัมพันธ์ของรัฐทหารกับกลุ่มทุนปิโตรเลียม อย่างแนบแน่น ประหนึ่งว่า การผลักดันโครงการขุดเจาะปิโตรเลียมเป็นภาระหนึ่งของการรัฐประหารครั้งนี้ ทั้งที่การขุดเจาะสำรวจ และผลิตปิโตรเลียมได้สร้างผลกระทบให้กับประชาชนในหลายพื้นที่นอกจากนั้นแล้ว รัฐทหารภายใต้ระบอบเผด็จการก็ยังคงต้องการผลักดันการเปิดสัมปทานปิโตรเลียม รอบที่ 21 ซึ่งภาคอีสานมีแปลงสัมปทานจำนวน 17 แปลง ครอบคลุมภาคอีสานทั้งภาคเราจึงเรียกการรัฐประหารที่ช่วง ชิงอำนาจรัฐจากประชาชน เพื่อผลักดันกิจการปิโตรเลียมว่า รัฐประหารปิโตรเลียมและเรียกอำนาจเบ็ดเสร็จที่ใช้กดขี่ประชาชนของระบอบ เผด็จการสนับสนุนกลุ่มทุนปิโตรเลียมว่า เผด็จการปิโตรเลียมการสมคบคิดกันระหว่างเผด็จการ ทหารและกลุ่มทุนทั้งในและต่างชาติ โดยเฉพาะ ปตท. ที่นายทหารระดับสูงหลายคนและบุคคลแวดล้อมในคณะรัฐประหาร คสช. มีรายชื่อเป็นกรรมการและถือหุ้นอยู่ด้วยซึ่งมีเอี่ยวเกี่ยวข้องกับแปลงสำรวจ ปิโตรเลียมตามสัญญาสัมปทานแทบทุกแปลงทั้งในทะเลและบนบก ร่วมกันใช้อำนาจเถื่อนปล้นชิงทรัพยากรธรรมชาติจากประชาชนสองมือเปล่าเป็น สิ่งที่น่าละอายอย่างยิ่งสำหรับวันนี้ ก่อนวันครบรอบรัฐประหารหนึ่งวัน จึงเห็นว่า แท้จริงแล้ว การอ้างรัฐประหารเพื่อคืนความสุขให้กับประชาชนเป็นสิ่งหลอกลวง แต่รัฐประหารเพื่อผลประโยชน์ซ่อนเร้นในการผลักดันสัมปทานปิโตรเลียมบนผืน แผ่นดินอีสานนี่สิ เป็นเรื่องจริงแท้แน่นอนที่สุดในโอกาสครบรอบหนึ่งปีรัฐประหาร ของเผด็จการทหาร คสช. จึงขอไว้อาลัยแด่อำนาจชั่วช้าเลวทรามที่ลิดรอนสิทธิเสรีภาพของประชาชน และด้วยสองมือเปล่า พวกเราจะต่อสู้อย่างถึงที่สุดเพื่อหยุด เผด็จการปิโตรเลียม หยุดสัมปทานขุดเจาะสำรวจและผลิตปิโตรเลียมทั่วทั้งผืนดินอีสานให้จงได้ขบวนการอีสานใหม่เพื่อสิทธิ เสรีภาพและประชาธิปไตยจงเจริญ21 พฤษภาคม 2558
1 วันก่อนครบรอบ 1 ปี รัฐประหาร กลุ่มอีสานใหม่ เคลื่อนไหวเชิงสัญลักษณ์ ชี้รัฐประหารเพื่อคืนความสุขเป็นเรื่องหลอกลวง แต่รัฐประหารเพื่อผลประโยชน์ซ่อนเร้นในการสัมปทานปิโตรเลียมภาคอีสานเป็นเรื่องจริง 21
1 ปีรัฐประหาร 2557,กฏอัยการศึก,กลุ่มอีสานใหม่,การเปิดสัมปทานปิโตรเลียม,ขอนแก่น,บ้านนามูล-ดูนสาด